open-index/open-wikipedia-markdown huggingface dataset:
Teddy Heri Setiawan

**Teddy Heri Setiawan** (lahir di Kediri, 21 April 1991) nyaéta saurang pamaén bola profésional Indonésia anu kiwari jadi kiper di klub Babel United di Liga 2. 

## Kiprah jadi Kiper
Teddy ngamimitian kiprahna minangka kiper profésional di Persik Kediri taun 2013, nepi ka ngawal éta klub ka semifinal Divisi Utama (2012-2013). Ngan hanjakal dina adu hareupan semifinal jeung klub Perseru, Teddy teu mampuh nangkis sepakan bola hiji-hiji acan dina drama adu pinalti. Antukna Persik Kediri teu bisa lolos kana babak final. Dina laga bubuka Piala Kemerdekaan 15 Agustus 2015, Teddy maén keur Persekap Pasuruan. Per tanggal 1 Februari 2016, manéhna pindah ka klub Bhayangkara FC. 

Dina usum Liga 1 2017-2018 Teddy ditargétkeun ku Yanwar Hermansyah, palatih kiper Arema FC pikeun diseléksi jadi salah sahiji kiperna. Waktu maén pikeun Arema FC, Teddy diperenahkeun minangka kiper cadangan. Tina 13 kali Arema maén dina Liga 1 taun 2018, Teddy mah teu kungsi diturunkeun pikeun ngiperan. Alatan tinimbangan manajemen Arema, dina babak panungtungan Liga 1 2018, Teddy kaasup salah sahiji tina tujuh pamaén anu dileupaskeun tina posisi dina éta klub.

Taun 2018 kénéh Teddy dikontak ku Martapura FC pikeun ngagabung jeung éta tim minangka nataharkeun Piala Indonesia 2018. Manéhna némbongkeun minatna pikeun ngabéla Martapura FC, nu dianggapna minangka "imah kadua", nepi ka ahirna tuluy ngagabung pikeun maén di éta klub. Dina usum Liga 1 2019, manéhna ngagabung jeung klub Persiba Balikpapan nu dirékoméndasikeun langsung ku palatih Salahudin pikeun ngaganti kiper Fajar Setya. Awal bulan Agustus 2019, manéhna maén pikeun Aceh United. Lantaran éta klub ngagabung jeung klub PS Timah Babel, tuluy jadi klub anyar Babel United, antukna Teddy jadi ponggawa éta tim nepi ka kiwari.

## Kajadian Hémeng 
Dina laga tanding Persekap Pasuruan jeung MPFS aya kajadian pikahémengeun waktu Teddy kapaksa kudu maké kaos kiper nomer 20, tapi ari ngaranna kiper nu heubeul kénéh. Ieu téh lantaran kateusiapan manajemen Persekap dina nataharkeun kalengkepan raksukan tim. Éta kajadian téh teu kapanggih ku wasit dina babak kahiji, tapi ahirna kanyahoan ogé dina babak kadua mah. Antukna ngaran dina tonggongna ceuk wasit kudu dilakban. 

## Klub nu Kungsi Diiluan
Teddy kungsi maén di sababaraha klub sépak bola profésional di Indoneésia, antarana baé:
*Persik Kediri (2014-2016)
*Madiun Putra FC (2015)
*Arema FC (2017-2018),
*Persiba Balikpapan (2019).
*Aceh United (2019)
*Babel United (2019)

## Rujukan
Ruselli Hartawan

**Ruselli Hartawan** (lahir 27 Désémber 1997) nyaéta saurang pamaén badminton profésional Indonésia anu ngagabung jeung klub Jaya Raya Jakarta.  

## Karir 
Dina taun 2013 Ruselli kungsi asup jadi pamaén pelatnas, tapi alatan prestasina nu kurang katémbong mangka dina taun 2014 manéhna dipulangkeun deui ka klubna. Dina taun 2016 Ruselli resmi diasupkeun deui kana program pelatnas ngaliwatan Surat Keputusan No. SKEP/038/0.5/VII/2016 tentang Pemanggilan Atlet Bulu Tangkis Masuk Pelatnas PBSI (Persatuan Bulu Tangkis Seluruh Indonesia) Taun 2017, manéhna hasil meunangkan nomor Tunggal Wanita di Kejuaraan Nasional (Kejurnas) PBSI di Pangkal Pinang. Dina Piala Uber 2018 di Thailand, Ruselli éléh dua set langsung ku Busanan Ongbamrungphan ti Thailand. Dina Indonesia Open 2019, Ruselli kudu ngaku kaunggulan Ratchanok Intanon ti mimiti babak kahiji, sarta dina gim kadua, sanajan manéhna kungsi mingpin di awal gim kahiji. 

Taun 2019 Ruselli hasil ngéléhkeun unggulan kaopat asal Amerika Serikat, Zhang Beiwen dina babak kedua parapat final kajuaraan bulutangkis Macau Terbuka. Dina parapat final Hong Kong Open 2019 Ruselli ngéléhkeun An Se Young asal Korea dina lawan tanding dua gim langsung. Ku meunangna jadi balukar manéhna munggaran lolos ka parapat final turnamén BWD World Tour Super 500.  Hanjakal dina babak final Ruselli kudu puas meunang medali pérak sanggeus éléh ku pamaén ti Malaysia, Kisona Selvaduray.

Taun 2020 Ruselli maén dina kompetisi Indonesia Masters. Dina babak mimiti Rusell éléh ku unggulan katujuh Indonesia Masters 2020 asal Kanada, Michelle Li.

*  He Bingjiao *0–3
*  Li Xuerui *0–1
*  Sun Yu *0–1
*  Yao Xue *0–1
*  Lindaweni Fanetri *0–1
*  Akane Yamaguchi *0–3
*  Yui Hashimoto *0–1
*  Sung Ji-hyun *0–1
*  Zhang Beiwen ''0–1

## Rujukan
Winny Oktavina Kandow

**Winny Oktaviana Kandow** (lahir 14 Oktober 1998) nyaéta pamaén badminton profésional ganda campuran Indonésia, nu asalna ti désa Tewasen di Minahasa Selatan, Sulawesi Utara. Ia dipasangkan dengan Tantowi Ahmad menggantikan Lilyana Natsir.

## Kasang Tukang Kulawarga 
Winny lahir di Desa Tewasen Kecamatan Amurang Barat Kabupaten Minahasa Selatan. Winny kungsi jadi juara I ganda campuran di kajuaraan nasional (Kejurnas) PBSI 2017 jeung Akbar Bintang Cahyono di Bangka Belitung. Dina taun éta kénéh Winny nu dipasangkeun jeung Akbar Bintang Cahyono jadi juara dina Kejuaraan Nasional (Kejurnas) PBSI 2017 Gubernur Kepulauan Bangka Belitung, sarta jadi gelar kadua Winny dina gelar Kejurnas. Dina gelar Hyderabad Terbuka 2018, Winny jeung Akbar hasil jadi juara, sanggeus ngéléhkeun pasangan India Pranaav Jerry Chopra/Reddy N Sikki di final.

## Dipasangkeun jeung Tantowi Akbar 
Taun 2019 jadi babak anyar pikeun Winny sanggeus diputuskeun ku PBSI pieun dipasangkeun jeung Tantowi Akbar, sabulan ti pisahna jeung LIliana Natsir.  Winny ngarasa siap dipasangkeun jeung Tantowi pikeun tanding dina tilu turnamen di Eropa, komo deui lantaran pasanganna mangrupa senior nu geus leuwih leubeut ku pangalaman. Dina Spanyol Master Winny jeung Tantowi hasil asup kana babak perempat final. Sarta asup kana babak 16 gedé di Jerman Terbuka. Tapi Winny jeung Tantowi laju meunang tempat di babak kadua All Englang 2019. Dina babak parapat final Winny jeung Tantowi kudu eureun sanggeus éléh ku pasangan ti Jepang, Yuta Watanabe/Arisa Hibashino. Sanggeus midang dina All England, Winny & Tantowi midang dina Kejuaraan Asia BUlutangkis Beregu Campuran anu marebutkeun PIala Tong Yun Kai Cup 2019 di Hong Kong. Dumasar bekel préstasi tina sababaraha turnamen salila dipasangkeun jeung Tantowi, ieu pasangan diancokeun pikeun turun dina Indonesia Open 2019. Dina babak kahiji Winny/Tantowi nyanghareupan wawakil ti India, Satwiksairaj Rankireddy/Ashwini Ponnappa nu can kungsi tepung saméméhna, sarta bisa meunang. Gelar tanding ieu mangrupa debut pikeun Winny di Indonesia Open.

## Rujukan
Nepenthes eymae

***Nepenthes eymae*** () nyaéta salah sahiji spésiés kantong semar nu éndemik di Sulawesi. Ieu spésiés mimiti kapanggih ku P.J. Eyma di pagunungan tengah Sulawesi dina taun 1938. Ieu spésiés kapanggih deui dina taun 1983 ku J.R. Turnbull jeung A.T. Middleton sarta Shigeo Kurata. Ieu spésiés boga kaitan jeung *N.&nbsp;maxima*.

## Ciri 
*Nepenthes eymae* boga kaitan jeung kamiripan kalayan *N.&nbsp;maxima*. *N.&nbsp;eymae* bisa dibédakeun ti *N.&nbsp;maxima* nalika ka kantong luhur nu ngawangun corong jeung ukuranna leuwih leutik sarta tutup nu ngawangun tombak. Salian éta, kantong handap *N.&nbsp;eymae* ngawangun buleud endog. Ieu spésiés mirip ogé jeung *N.&nbsp;fusca* lamun ningali kantong luhurna. Sanajan kitu, kadua spésiés ieu teu simpatri jeung teu boga kaitan anu deukeut. Mékanisme ieu didukung ku wangun kantong luhur nu lébar mirip jeung corong. Gegeremet nu asup ka kantong spésiés ieu biasana nyaéta laleur leutik.

## Galeri 

Gambar:Nepenthes eymae lower.jpg|Kantong handap *N.&nbsp;eymae*
Gambar:Nepenthes eymae7.jpg|Kantong tengah *N.&nbsp;eymae*
Gambar:Nepenthes eymae8.jpg|Kantong luhur *N.&nbsp;eymae*

## Rujukan 
## Tutumbu luar 
* Potograf *N.&nbsp;eymae* di Carnivorous Plant Photofinder.
Kalayar

*

**Kalayar**; baduyut; gontang; *Trichosanthes Pubera* nyaéta tangkal nu ngarambat asalna tina kulawarga *Cucurbitaceae*.   Loba kapanggih hirup di Pulo Kalimantan, Pulo Sumatra, jeung pulo Jawa.

Spesies séjéna katiténan hirup ogé di Thailand, Vietnam, Malaysia, Singapura, Pilipina, India, Nepal,  jeung Cina.

Buah kalayar mah henteu bisa dikonsumsi, sanajan kitu areuy/sulur kalayar bisa dimangpaatkeun pikeun ngubaran ceuli torék.

## Ciri mandiri
Tangkalna/areuy  ngarambat panjang bisa nepika 20 méter, gedé areuyna 2-5 mm.

Daging buahna konéng tur sikina hideung, wujudna lonyod gedéna 1-2 mm.
Kalayar kaasup kana pepelakan *monokarposa* di mana geus bérés buahan umurna tara lila sulurna sok paéh, bijil deui sirung anyar téh kaluar tina bonggol atawa beutina.

## Spesies
Kalayar nu aya di Jawa sahenteuna aya kana 10 spesies, geus ditaluntik ti taun 1826 Backer nu tayalian:
#  *Trichosanthes coriacea*
#  *Trichosanthes cucumerina*
#  *Trichosanthes aguina*
#  *Trichosanthes globosa*
#  *Trichosanthes grandifora (Kalayar badak)*
#  *Trichosanthes ovigera*
#  *Trichosanthes vilosa*
#  *Trichosanthes trifoliata*
#  *Trichosanthes tricuspidata*
#  *Trichosanthes Pubera'' (Kalayar beureum)

File:Trichosanthes tricuspidata (7787046346).jpg|Areuy Kalayar
File:A Beautiful flower of snake gourd plant (Trichosanthes cucumerina).jpg|Kembang kalayar
File:Trichosanthes napoiensis and Trichosanthes pedata habit and seeds (Trichosanthes pedata C D).jpg|Kalayar ngora
File:Trichosanthes bracteata.jpg|Kalayar geus asak
File:Trichosanthes kirilowii seeds.jpg|Siki buah kalayar

## Dicutat tina
Ki merak

**Ki merak**; *Leucoxylon buxifolium* nyaéta hiji tangkal nu asalna tina kulawarga *Ebenaceae*. Tangkal ki merak pituin ti pulo Jawa, hirup di leuweung jangkung tangkalna bisa nepi ka 18 méter.Hirup dina taneuh nu kaayaana  kurang leuwih 900 – 1000 méter luhureun cai laut, buahna mibanda siki nu engkéna bisa dipelakeun deui.
Ieu tangkal kapanggih ogé hirup di pulo Sumatra, hususna di Pariaman.

Tina kulawarga *Ebenaceae* aya ogé *Diospyros* spesies séjén tayalian *Maba ebenus* ti Maluku (*kajoe orang*), nu ngabédakeun téh kai nudihasilkeunna mibanda kelir hideung/*Ebony*.

## Ciri mandiri
Tangkalna lalempeng ka luhur.
Kembangna *poligami* mibanda *corolla*/klopak 4 lambar, kembang jaluna mibanda 12-14 *stamens*, *Calyx* leuleus, 4 pamisah, kalawan ségmén anu patepung jeung *imbricate*. *Subeampanulate Corolla*, 4- pamisah.

Diospyros dichrophylla03.jpg|Kulit tangkal
Diospyros angustifolia (5661333112).jpg|Kembang jeung daun
Diospyros kaki seedling dicotyledon 06.jpg|Bibit
Diospyros lotus 01.jpg|Buah
Starr 050427-0699 Diospyros sandwicensis.jpg|Herbarium

## Dicutat tina
Iguana paul

jmpl|Iguana paul
**Iguana paul** atawa **iguana biru** nyaéta sato anu ngaran latinna *Cyclura Lewisi* nu asalna ti kulawarga *Iguanidae.* Iguana paul mangrupa réptil anu miboga awak warna kulawu nepi ka paul atawa bulao nyacas. Iguana paul ogé dipikawanoh ku jujuluk **Iguana Grand Cayman**, nu apan ieu iguana téh mangrupa iguana éndemik ti Pulo Grand Cayman. Panalungtikan jeung analisis DNA taun 2004 netepkeun yén ieu iguana paul téh béda sarta lain ngan saukur subspésiés ti *cyclura nubila*, siga nu disangka-sangka saméméhna. Ieu iguana kaasup réptil anu panglangkana di dunya, sarta dianggap minangka sato nu kaancam punah pisan.

## Déskripsi 
Panjang awak iguana paul antara 20-30 inci, kaasup buntutna. Jaluna nepi ka panjang total 1,5 méter, sarta beurat 14 kg, mun bikang mah kurang lewih 30% leuwih leutik batan jalu. Iguana miboga irung nu ngamumkinkeun bisa ngaluarkeun kadah uyah jeung kalium nu kaleuleuwihi. Ieu iguana dipiyakin bisa tahan hirup salila puluhan taun di lingkungan alamina, nyegah tinu morona. Aya hiji iguana piaraan di Brownsville, Téksas, nu ngaranna Godzilla, bisa hirup lilana kurang leuwih 69 taun dina panangkaran.

Dina tonggong iguana paul aya cucukan, sarta éta cucukna téh jegreg, sedengkeun dina handapeun gadona aya jawéran anu ngagayot. Sakum awakna kabulen ku sisit, sarta sawaréh sisit ka beulah sirahna mah rada ngabadagan. Ieu iguana ngalakukeun gerakan sirah *bobbing* minangkana mah cicirén yén geus datang mangsana kawin. Suhu di jero sayang kudu angger konstan 32 darajat C (90 darajat F). Iguana bikang nyarukeun sayangna ku cara ngawurkeun dangdaunan jeung rokrak di luhureunana.

## Status konsérvasi 
Iguana paul mangrupa salah sahiji spésiés au panggancangna leungit sarta pangkaancamna punah di Marcapada. Nurunna populasi ieu iguana diperkirakeun ti mangsa pra-Kolumbus anu mana ieu iguana téh diporo jang dahareun séké pituin Amérika Arawak jeung Lucayan. Nyirorot pisanna mah basa dimimitianna padumukan Éropa di Kapuloan Cayman. Nalika populasi manusa rumonjat, lahan dibuka leuwih lega pikeun patanian sarta ngembangkeun paimahan jeung komérsialisasi lahan. Kiwari, leungitna habitat téh mangrupa faktor utama nu ngancam kapunahan ieu iguana. Sahingga ieu iguana nyanghareupan pamoroan atawa pasaingan jeung éta sasatoan doméstik. Ieu anggota spésiés dipiara nepi ka umur 2 taun sarta dileupaskeun ka Taman Botani Queen Elizabeth II di Grand Cayman. Ieu iguana ngora téh ngabantu nambahan populasi liar nu aya sarta pikeun ngabentuk populasi liar anyar di kawasan lindung. Iguana paul sagemblengna ditangtayungan ku undang-undang di éta wewengkon sarta dianggap kaancam punah pisan ku IUCN. Mangrupa perkara anu ilégal pikeun maéhan, néwak, atawa nahan ieu anggota spésiés di panangkaran. Komo deui ngadagangkeun ieu spésiés mah dilarang pisan, lantaran kadaptar dina Lampiran I Konvénsi Padagangan Internasional Spésiés Kaancam Punah.

## Rujukan
Jalur karéta api Cirebon-Tegal

**Jalur karéta api Cirebon-Tegal** nyaéta jalur karéta api utama di lintas kalér pulo Jawa. Jalur ieu enggeus mangrupa *double track* pikeun ngarojong kalancaran lalampahan karéta api. Jalur ieu dioperasikeun ku Daérah Operasi III Cirebon jeung Daérah Operasi IV Semarang.

## Jalur nu kahubung 
## Aktip 
* Jalur karéta api Cikampék-Cirebon
* Jalur karéta api Cirebon-Prupuk
* Jalur karéta api Tegal-Prupuk
* Jalur karéta api Tegal-Brumbung
* Jalur karéta api Prupuk-Kroya

## Daptar stasion jeung halteu 
**Katerangan:**

* Stasion gedé (kelas badag tipeu A/B/C) ditulis **kandel**.
* Stasion manengah (kelas I/II) ditulis ***kandel-déngdék***.
* Stasion/halteu leutik (kelas III) ditulis biasa.
* Stasion/halteu nu geus teu aktip ditulis *déngdék*

### Cirebon-Losari 
* **Stasion Cirebon** (CN)
* **Stasion Cirebon Prujakan** (CNP)
* *Halteu Mundu* (MNU)
* Stasion Waruduwur (WDW)
* *Halteu Japura* (JPR)
* *Halteu Getrakmoyan* (GTM)
* Stasion Babakan (BBK)
* Stasion Bedilan (BEL)
* Stasion Losari (LOS)

## Losari-Tegal 
* Stasion Losari (LOS)
* Stasion Tanjung (TGN)
* Halteu Pejagan (PJA)
* Halteu Kluwut (KLU)
* *Stasion Bulakamba* (BKA)
* *Halteu Klampok* (KLP)
* ***Stasion Brebes***(BB) 
* *Halteu Limbangan* (LNG)
* *Halteu Kaligangsa* (KGS)
* *Halteu Krangdon* (KGN)
* *Halteu Sumurpanggang* (SMU)
* *Halteu Pasurungan* (PSU)
* **Stasion Tegal** (TG)

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Kabupatén Banyuasin

**Kabupatén Banyuasin** mangrupa salah sahiji kabupatén nu aya di Sumatera Kidul nu miboga lega wilayah 1.183.299 Ha.

## Sajarah 
Kabupatén Banyuasin mangrupa pamekaran ti Kabupatén Musi Banyuasin nu dibentuk ku lantaran tarikna kamekaran sarta kamajuan di Propinsi Sumatéra Kidul umumna, hususna di Kabupatén Musi Banyuasin nu dirojong ogé ku aspirasi masarakat pikeun ngaronjatkkeun palaksanaan pangwanunaan sarta pikeun ngajamin kamakmuran rakyat. 

Status daérah nu asalna kagabung di Kabupatén Musi Banyuasin robah jadi Kabupatén nu ajeg sorangan, sok sanajan butuh kénéh nyaluyukeun sarta ngaronjatkeun sarana jeung prasarana nu aya pikeun ngarojong pamaréntahan.

Satuluyna, sanggeus ngaliwatan prosés pamilihan nu démokratis ku  Dewan Perwakilan Rakyat Daerah (DPRD) Kabupatén Banyuasin, Ir. H. Amiruddin Inoed kapilih salaku Bupati définitif Kabupatén Banyuasin période 2003-2008.

## Wates wilayah 
Sacara géografis Kabupatén Banyuasin miboga watesan jeung sababaraha daérah lianna, diantarana:

* Belah Kalér : Propinsi Jambi, Kabupatén Musi Banyuasin, jeung Selat Bangka
* Belah Kidul : Kabupatén Muara Énim, Kabupatén Ogan Komering Ilir,jeung Kota Palembang
* Belah Kulon : Kabupatén Musi Banyuasin
* Belah Wétan: Selat Bangka jeung Kabupatén Ogan Komering Ulu.

Pernah géeografisna Kabupatén Banyuasin ieu téh matak nguntungkeun Kabupatén Banyuasin miboga poténsi daérah nu stratégis dina  hal perdagangan jeung industri, sarta jeung tumuwuhna séktor-séktor lianna.

## Rujukan
Kabupatén Empat Lawang

**Empat Lawang** nyaéta salah sahiji kabupatén di Provinsi Sumatra Kidul, Indonésia. Ibukota Kabupatén Empat Lawang pernahna di *Tebing Tinggi*. Kabupatén ieu mangrupa pamekaran ti Kabupatén Lahat, nu diresmikeun tanggal 20 April 2007. Kabupat*é*n ieu téh dieusi ku rupa-rupa suku, mayoritas Suku Lintang/ *Jemo Lintang* sakitar 55% nu dumukna di Muara Pinang, Lintang Kénca, Pendopo, Pendopo Kulon, Ulu Musi, Sikap Dalam. Tuluy Suku Pasémah sakitar 19% nu dumukna di Pasémah Air Keruh. Suku Saling sakitar 12% nu dumukna di Saling. Suku Kikim Tebing sakitar 5% nu dumukna di Tebing Tinggi. Aya ogé suku minoritas sakitar 9% nu dieusi ku Suku Jawa jeung Sunda. 

## Poténsi Wisata 
Kabupatén Empat Lawang ieu miboga sababaraha poténsi wisata nyaéta aya Curug Tanjung alam nu aya di Kecamatan *Lintang Kanan*, tuluy aya ogé A*ir Lintang* nu pernahna di Kecamatan Pendopo nu mangrupa papanggihan antara cai bayau jeung cai lintang.

## Kulinér 
Kabupatén Empat Lawang ogé miboga ciri khas kulinér, nu salian ti empé-empék aya ogé Kelicuk, Lempeng, *Sanga Duren*, Surabi, Kué Suba, Lepat, Bubur Suro, Gonjing, sarta Gule Kojo.

## Rujukan
Difusi permukaan

[thumb|250px|right|Modél [adatom (pérak) nu difusi dina hiji permukaan (biru). Dina ieu modél, ditunjukkeun luncatan ka sabelah pangdeukeutna jeung luncatan lain sabelah pangdeukeutna.]]
**Difusi permukaan** nyaéta gerakan adpartikel, saperti atom jeung molekul, di luhureun permukaan substrat nu padet. Ningali kana partikel nu difusi, difusi permukaan kabagi jadi 2 jenis, nyaéta difusi sorangan jeung hétérodifusi. Dina difusi sorangan, partikel nu difusi sarua jeung substrat permukaanna. Sabalikna, dina hétérodifusi, partikel nu difusi béda jeung substrat permukaanna.

## Rujukan 
### Catetan suku 
### Bibliografi 
*
Kaliagé

**Kaliagé**; *Cudrania Pubescens*; nyaéta hiji tangkal nu asalna tina kulawarga *Moraceae*. Kaliagé hirupna ngarungkun, bisa hirup subur sanajan kahieuman. Remen kapanggih hirup di tegalan, sisi susukan, sisi leuweung.

## Ciri mandiri
Kelir dauna héjo kolot,  pucuk dauna héjo ngora. Daunna laloyod ukuranna 3 cm nepika 5 cm.
Tangkal kaliagé mibanda cucuk nu seukeut tur panjang, bijil dina handapeun cupat daun.
Jangkung tangkalna/rungkun 1,5 nepika 2 méter, tapi sakapeung bisa hirup leuwing jangkung.
Kelir kembangna konéng, buahna jeung sikina beureum.

File:Bulletin (20232851398).jpg|Daun jeung cucuk kaliagé
File:Maclura tricuspidata in Sochi.jpg|Tangkal kaliaé
File:Maclura tricuspidata syn. Cudrania tricuspidata 2011-09-11 04.jpg|Buah kaliagé
File:Maclura tricuspidata fruits.jpg|Buah kaliagé geus asak
File:Maclura tricuspidata seeds, by Omar Hoftun.jpg|Siki  kaliagé

## Dicutat tina
Kategori :Tutuwuhan 
Kategori :Tutuwuhan tropis
Rifda Irfanaluthfi

**Rifda Irfanaluthfi** () mangrupa pesenam artistik Indonesia. Rifda mangrupa meunangeun medali perak senam lantai dina Pesta Olahraga Asia Tenggara ka 28 di Singapura taun 2015.

## Junior 
Rifda ngahasil meunangeun dua medali emas di PON Remaja dina taun 2014 ngawakilan propinsi DKI Jakarta.
## Senior 
Rifda mimiti debut internasionalna ngiluan kajuaraan senam di Doha, Qatar dina tanggal 25 Marét 2015, ngikutan tilu nomor nyaéta: Meja lumpat, Balok kaseimbangan, jeung senam lantai. Rifda teu lolos ka final sabab rentang skor kisaran antara 11 poin.

Dina bulan Juni 2015 Rifda tanding di Pesta Olahraga Asia Tenggara 2015 di Singapura. Dina babak kualifikasi Rifda ngahasil lolos ka final serba bisa saurangan di paringkat kalima, jeung lolos ka final pikeun tilu alat nyaéta, Meja lumpat di paringkat kahiji, Balok kaseimbangan di paringkat kedua, jeung Senam lantai di paringkat kalima.

Rifda ngeusian paringkat kalima pikeun nomér serba bisa sangeus murag di alat balok kaseimbangan jeung senam lantai sareng nilai total 49,600. Ngeusian paringkat kaopat di meja lumpat sanggeus murag di lumpatan kadua, paringkat empat deui di balok kaseimbangan sanggeus murag di salah sahiji skill. Tapi teras kéngingkeun medali perak di nomér senam lantai sanggeus ngeusian paringkat kadua di tukangeun pasenam Malaysia, Farah Ann Abdul Hadi sareng nilai bedana ngan 0,033, jadi hiji-hijina pasenam Indonesia anu ngahasil meunang medali di Singapura.

Dina bulan Juli, Rifda ngiluan Kajuaraan Senam Artistik Asia 2015 di Tokyo, Jepang tanding di dua nomér pangsaéna nyaéta Balok kaseimbangan, jeung Senam lantai, ngahasil ngeusian paringkat kagenep pikeun balok kasaimbangan dan menjadi cadangan pertama (peringkat 9) untuk nomor senam lantai.

Sanggeus meunang tilu medali emas dina PON Pelajar di bulan Séptémber sareng dua emas anu saméméhna dimeunangkeun di PON Remaja taun 2014 ngawakilan Propinsi DKI Jakarta, Dinas Pamuda jeung Olahraga Daérah DKI Jakarta ngirimkeun Rifda ka Kajuaraan Dunya Senam Artistik 2015 di Glasgow, Skotlandia.

Di Glasgow, Rifda ngeusian paringkat ka 126 ti 191 pasenam anu ngiluan kompetisi serba bisa di babak kualifikasi, sareng total nilai 48,332 sanggeus murag dina alat palang tingkat jeung balok keseimbangan, jeung teu ngahasil lolos ka Test Event Olimpiade Rio.

## Rujukan 
## Tumbu Kaluar 
* Rifda Irfanaluthfi  di Fédération Internationale de Gymnastique
Gunung Sangay

**Gunung Sangay** (dipikawanoh ogé kalawan ngaran **Macas**, **Sanagay**, jeung **Sangai**) nyaéta hiji gunung seuneu aktip kalawan tipeu stratovolcano anu aya di Propinsi Morona Santiago, Ékuador. Gunung ieu aya di jajaran pagunungan Andés anu manjang naratay ti kalér nepi ka kidul buana Amérika Kidul. Gunung ieu dianggap salah sahiji anu pangbahayana di sakuliah dunya.

Dumasar laporan, érupsi anu paling diinget sajarah nyaéta pas di taun 1628, terus gunung tutuluyan baé bitu ti taun 1728 nepi ka taun 1916. Gunung ieu ngamudalkeun laharna di taun 1934 sarta teu eureun-eureun ti saprak harita nepi ka kiwari.

Gunung ieu dianggap mangrupa gunung anu panghéséna pikeun diaksés, utamana pikeun nepi ka puncakna, ku sabab batu anu ngalir sarta matérial vulkanik anu tutuluyan dikaluarkeun. Di bulan Pébruari 2013, dilaporkeun yén abu ti gunung naék ka tingkat kaluhuran 25.000 kaki.

Ku sabab dikurilingan ku taman nasional, di tutugan gunung ieu réa pisan rupa-rupa tutuwuhan jeung sasatoan. Saheunteuna aya tilu rébu spésiés tutuwuhan sarta aya kira-kira 107 spésiés mamalia, 430 spésiés avés, 33 spésiés ampibia, 14 spésiés réptilia, sarta 17 spésiés pisces.

Wangun gunung Sangay anu kadua mimiti kawangun deui saenggeus runtuhna wangun anu munggaran, kira-kira 100.000 jeung 50.000 taun ka tukang. Sésa-sésa struktur anu kadua aya di kiduleun jeung wétaneun ruruntuhan nu kahiji. Babaraha sésa gunung aya ogé di beulah kulon jeung kalér. Struktur anu kadua diyakinan miboga puncak anu naratay di wétan ka kulon, sarta saperti struktur puncak nu kahiji, struktur puncak nu kadua runtuh anu antukna nyiptakeun urug anu panjangna 20 km sarta lébarna 5 km. Puncak struktur nu kadua aya di deukeut Gunung Sangay kiwari. anu déngdékna 35 darajat. Di beulah wétan, aya Hutan Hujan Amazon, sarta di beulah kulon aya dataran abu vulkanik. Tapi biasana mangsa anu dipikaresep nyaéta ti bulan Nopémber nepi ka bulan Pébruari, ku sabab di waktu éta, gunung aya dina kaayaan anu "kurang lembab". Sedengkeun ti bulan Juli nepi ka Agustus dianggap lembab pisan. Tuluy, bagian gunung beulah wétan leuwih lembab ti batan bagian gunung beulah kulon.

Di jaman baheula, cara anu ilahar pikeun naék gunung nyaéta ngaliwatan désa Alao. Sedengkeun kiwari, aksés ti désa Guagalla anu paling merenah ku sabab waktu tempuhna anu leuwih sakeudeung.

## Galéri 

Vulkan sangay.jpg|Dokuméntasi gunung Sangay nalika bitu. Kira-kira taun 1865
Sangay volcano search party 1962.png|Patugas anu néangan jelema anu leungit nalika naék gunung Sangay
File:Sangay peak.jpg|Puncak gunung Sangay, taun 1977

## Tingali ogé 
Gunung

## Rujukan
Iguana héjo

**Iguana héjo** nyaéta sato anu ngaran latinna *Iguana iguana*, nu kaasup ti kulawarga *Iguanidae.* Ieu iguana mangrupa pituin ti wewengkon Amérika Tengah jeung Kidul, bisa kapanggin ti Sinaloa jeung Veracruz, Méksiko, di kidulna nepi ka *Tropic of Capricorn* di Paraguay jeung Brasil kidul wétan. Ieu kadal badag ogé nyicingan loba pulo di sakuliah wewengkon Karibia sarta basisir wétan Pasifik, ogé geus diwanohkeun ka Florida kidul jeung Hawaii. Sanggeus megar tinu jadi endog, ieu panjang iguana héjo kurang leuwih antara 17 nepi ka 25 cm. Lolobana mah iguana déwasa beuratna antara 4 jeung 6 kg, tapi di sawatara wewengkon di Amérika Kidul, ku cara dahar nu tinangtu mah bisa nepi kana 8 kg beuratna. Ieu kadal badag panjang ti hulu nepi ka buntut téh kurang leuwih 2 méter. Kadal déwasa jadi leuwih saragam warnana téh lantaran beuki nambahna umur éta iguana, sedengkeun anu ngorana mah sok katempo totol-totol atawa saru antara warna héjo jeung coklat. Parobahan warna kawas kitu bisa mantuan ieu iguana dina térmorégulasi. Na waktu isuk, nalika suhu awak rendah, warna kulit jadi leuwih poék, tujuanna sangkan iguana nyerep panas tina cahya panonpoé.

Anu ngabédakeun tina ieu iguana nyaéta jawér nu ngagayot handapeun beuheung, nu mangrupa gagayotan kulit nu manteng tina beuheung tengah nepi ka puhu buntut, sarta buntut panjang nu nyungcung. Jawér jalu leuwih ngumembang batan jawér nu iguana bikang. Iguana anu ngora nyicingan tangkal di bagian landeuh nu kaiuhan, sedengkeun iguana kolot cicing di bagian tangkal nu leuwih luhur. Kabiasaan hirup dina tangkal téh ngamumkinkeun ieu kadal bisa moyan handapeun cahya panonpoé, arang turun kana taneuh iwal iguana bikang nu ngali liang pikeun endogan. Sanajan iguana héjo leuwih resep hirup dina tatangkalan, tapi da ieu iguana téh bisa ogé nyaluyukeun hirup ka aréa nu leuwih nembrak. Rék di mana waé ieu iguana cicingna, karesepna mah di tempat nu loba cai lantaran ieu iguana bisaan dina ngojayna sarta hadé pisan na waktu teuleum di jero cai pikeun nyingkahan prédator.

## Réproduksi 
Lolobana iguana héjo nepi kana majadna téh antara tilu nepi ka opat taunan, sanajan ieu kadéwasaan téh saenya bisa kahontal leuwih anggal. Iguana leuwih mindeng baranahan di usum halodo, tujuanna sangkan aranakanna megar dina usum ngijih nalika kadaharan leuwih gampang sayaga. Pakawinan iguana kaasup kana sato nu poligini, saurang iguana jalu bisa kawin jeung sababaraha iguana bikang. Sapatemonna dilakonan di wilayah datangna bikang anu mana leuwih ti hiji bikang. Jalu nu dominan ogé sok nandaan batu, rokrak, atawa bikangna ku zat anu ngandung féromon liket nu dikaluarkeun tina pori-pori fémurina.

Nalika kawin, iguana jalu ngadeukeutan iguana bikang sarta numpak kana tonggongna, bari ngangkang. Pikeun nahan pasangaranna, iguana jalu gewewek kana kulit punduk iguana bikang ku sungutna, sakapeung bisa ngajadikeun tatu. Kopulasi bisa lumangsung sawatara menit. Iguana bikang bisa nyimpen cimani nika mangtaun-taun, ngamumkinkeun bisa ngabuahan sél endog di mangsa nu ka hareupna.

## Rujukan
Peupeundeuyan

**Peupeundeuyan**; *kumbang air; water beetles; (Dytiscidae)* nyaéta sato cai nu asalna tina kulawarga  *Dytiscidae*.

Pepeundeuyan mibanda kantong husus dina awakna pikeun nunda hawa, nu matak peupeundeuyan mah bisa teuleum kana cai atawa leutak leuwih lila sarta jarang katempo  aya dina beungeut cai.

Disakuliah dunnya, pepeundeuyan katiténan mibanda leuwih ti 2000 spesies.

## Larva
Endog peupeundeuyan nu geus megar, jadi anak peupeundeuyan nu sok disebut uceng/*larva*. 
Mangsa geus manjing ganti kulit, ieu larva ngalelep kana leutak sarta awakna bakal jadi *kepompong*, engkéna baris bijil tina kepompong téh peupeundeuyan  nu baris nuluykeun hirup nepika déwasa tur endogan deui.

## Hama
Sanajan peupeundeuyan tacan kanyahoan ngakan lauk, tapi sahenteuna anakna nu sok disebut uceng; *ucrit* (basa Indonesia) jadi musuh patani ku alatan sok ngaganggu kana burayak lauk nu ngahaja dipelak.

## Spesies
Peupeundeuya nu hirup salawasna di cai, ti mimiti endog, larva, nepika jadi peupeundeuyan déwasa :
	
# *Gyrinidae (Whirligig beetles)* 
# *Haliplidae* 
# *Noteridae* 
# *Amphizoidae* 
# *Hygrobiidae (Squeak beetles)* 
# *Meruidae* 
# *Hydroscaphidae (Skiff beetles).*
# *Dytiscidae* 

Pending (27290969683).jpg
Großer Kolbenwasserkäfer(Great water beetle00).jpg
Agabus sp. (2008-06-03).jpg
20191129 Dytiscidae larva hunting wiggler.jpg|Uceng (anak peupeundeuyan)
Pending (27290972113).jpg|Peupeundeuyan nangkarak
Agabus sp. ? - Flickr - gailhampshire.jpg

## Dicutat tina
Soegiarto Adikoesoemo

**Soegiarto Adikoesoemo** (gumelar di Malang, 1938) nyaéta pabisnis jeung miliarder Indonésia. Dina taun 1977, manéhna ngadegkeun jeung jadi présidén diréktur PT Aneka Kimia Raya, pausahaan dina widang kimia nu kiwari miboga ngaran PT AKR Corporindo, sarta ti taun 1992 jadi présiden komisionér di éta pausahaan.

## Karier 
Soegiarto Adikoesoemo dina taun 1960-an ngadegkeun pausahaan dina widang padagangan bahan kimia nu pernahna di Surabaya, Jawa Wétan.
Ieu pausahaan didaptarkeun ku ngaran PT Aneka Kimia Raya dina 28 Nopémber 1977. Saanggeus didaptarkeun, manéhna jadi présidén diréktur di ieu pausahaan sarta jadi présidén komisionér dina taun 1992 nepi ka kiwari. Dina taun 2004, ieu pausahaan ngubah ngaran jadi PT AKR Corporindo nu ngembangkeun usahana ka tilu séktor, nyaéta énérgi, logistik, jeung manufaktur.

Soegiarto Adikoesoemo ogé pernah jadi importir sorbitol. Ku sabab manéhna ningali peluang bisnis ti ieu produk jeung lobana bahan baku di Indonésia, manéhna ngadegkeun PT Sorbitol Inti Murni Corporation dina taun 1983 di Pasuruan, Jawa Wétan. Kiwari, ieu pausahaan miboga ngaran PT Sorini Agro Asia Corporindo nu ngajieun sorbitol jeung ngirimkeun ka loba pausahaan global.

## Kulawarga 
Soegiarto Adikoesoemo miboga 2 anak. Salah sahijina nyaéta Haryanto Adikoesoemo, koléktor seni, pangadeg The Museum of Modern and Contemporary Art in Nusantara (Museum MACAN), sarta neruskeun Soegiarto jadi présidén diréktur PT AKR Corporindo dina taun 1992.

## Rujukan
Stasion Angké

**Stasion Angké (AK)** (Aksara Sunda Baku: ) mangrupa stasion karéta api kelas I anu pererahna di wates antara Kalurahan Jembatan Lima jeung Angké, Tambora, Jakarta Barat. Stasion anu pererahna dina kaluhuran +3 m ieu kaasup tina Daérah Operasi I Jakarta. Stasion ieu miboga tilu jalur karéta api sareng jalur 2 jeung 3 sepur lurus.

Dina awal taun 2008, émplasémen Stasion Angké ditertibkeun ti ratusan gubuk liar anu aya di lahan dekeut stasion ieu.

Saacan Fébruari 2017, stasion ieu digunakeun pikeun awal jeung akhir lalampahan karéta api lokal anu ngalayanan Bantén, sapertos KA Langsam, KA Banten Éksprés, jeung KA Patas Merak, sedangkeun KRL Commuter Line ngaliwat langsung di stasion ieu. Pikeun KA Kalimaya jeung KA Rangkas Jaya, awal jeung akhir lalampahanna tetep ti Stasion Tanahabang.

## Layanan karéta api 
### KRL Commuter Line 
*Commuter Loop Line (Yellow Line)*

* (Dépok *branch*), tujuan Dépok jeung tujuan Jatinegara
* (Bogor *branch*), tujuan Bogor jeung tujuan Jatinegara
* (Angké *loop line*), ti jeung tujuan Depok
* (Angké *loop line*), ti jeung tujuan Bogor
* (Angké *branch*), ti jeung tujuan Nambo

## Antarmoda pangrojong 
## Galéri 

File:KRL_Commuter_Line_Tokyo_Metro_6000_seri_6120F_Tiba_di_Stasiun_Angke.jpg|KRL Commuter Line Tokyo Metro 6000 seri 6120F DP Tiba di Stasion Angké
File:KRL_Commuter_Line_JR_205_seri_205-121F_BOO_SF-8_Rangkaian_Kereta_di_Stasiun_Angke.jpg|KRL Commuter Line JR 205 seri 205-121F BOO SF-8 Rangkéan Karéta di Stasion Angké
File:Stasiun_Angke.jpg|Stasion Angké (2019)
File:Papan_Nama_Stasiun_Angke_Terbaru_versi_2017.jpg|Papan Ngaran Stasion Angké Anyar versi 2017

## Rujukan
Carita rahayat Indonésia

jmpl|Ilustrasi Nyi Roro Kidul
**Carita rahayat Indonésia** nyaéta wangun tradisi lisan anu sumebar kalawan tatalépa di sakuliah nagara Indonésia. Di Indonésia, carita rahayat téh geus galib disebut **dongéng**, padahal carita rahayat di dieu ngawengku wangun-wangun séjénna nu leuwih lega. Lian ti kitu, carita rahayat téh teu bisa dipikanyaho saha nu ngarangna sarta iraha dikarangna éta carita, kapan ieu carita rahayat mah sumebarna liwat tradisi lisan hungkul. Sok sanajan kitu, kiwari geus loba tarékah nu dilakonan pikeun ngalihkeun carita-carita tina sumber lisan kana wangun tinulis. 

Sabab Indonésia mangrupa nagara anu beunghar dina étnis, budaya sarta agemanana, ngajadikeun bangga pikeun ngageneralisasikeun carita rahayat di Indonésia minangka hiji kasatuan mah. Sanajan Indonésia téh nagara kalawan populasi Islam panglobana di sakuliah dunya, tapi carita rahayat nu sumebar di Indonésia mah lolobana ti pangaruh séjén agama. Ieu disababkeun nusantara baheula pernah kapangaruhan ku ageman Hindu-Budha nu kabukti ku ayana karajaan sarta patilasanana nu miwatek karajaan Hindu-Budha. Ku kituna, carita rahayat di Indonésia teu bisa disakompétdaunkeun kana salah sahiji ageman atawa étnis nu nyampak hungkul. Malah béh dituna mah carita rahayat nusantara téh sumebar teu saukur di Indonésia hungkul, tapi ogé ngawengku nagara-nagara sagigireun Indonésia kayaning Malaysia, Singapura jeung Filipina. Anu jadi bukti yén carita rahayat Nusantara baheula sumebar leuwih lega batan kiwari salah sahijina nyaéta aya dongéng Si Kancil (Sunda: Sakadang Peucang) anu geus kakoncara di Indonésia tapi ogé geus dipikawanoh ti baheulana di nagara Malaysia. Ogé dongéng Si Kabayan anu geus teu bireuk deui di wewengkon tatar Sunda, sarta istilah Kabayan ogé geus dipikawanoh ti baheulana di nagara Filipina.

## Wangun 
Wangun awal carita rahayat di Indonésia mangrupa tradisi lisan anu sumebar kalawan tatalépa ti hiji lembur ka séjén lembur, tuluy ngantay cumarita ti kolot ka anakna, ti nu purah ngadongéng ka para kaum danguna. Ngan cara nepikeun anu matak pikatajieun mah taya lian nyaéta liwat seni pintonan wayang, boh wayang golék, wayang kulit atawa wayang jalma. Sedengkeun dina pawayangan carita nu mindeng dipintonkeun nyaéta Ramayana jeung Mahabarata. Dua carita ieu geus kakoncara, sarta mangrupa carita anu sumberna ti India, sok sanajan carita Ramayana jeung Mahabarata di nusantara mah jalan caritana geus teu sarua jeung nu vérsi India.

## Daptar carita 
*Aji Saka
*Andé Andé Lumut
*Banyuwangi
*Bawang Bodas Bawang Beureum
*Calon Arang
*Cenderawasih
*Ciung Wanara
*Damarwulan
*Dewi Sri
*Jaka Tarub
*Kén Arok jeung Kén Dédés
*Keong Emas
*Kuntilanak
*Lalayang Salaka Domas
*Leungli
*Lutung Kasarung
*Malin Kundang
*Minangkabau
*Nyi Roro Kidul
*Panji Semirang
*Parahyangan
*Putri Tangguk
*Rangda
*Rara Jonggrang
*Roro Mendut
*Sakadang Kuya
*Sakadang Maung
*Sakadang Monyét
*Sakadang Peucang
*Sangkuriang
*Si Jampang
*Si Kabayan
*Si Pitung
*Siliwangi
*Sri Tanjung
*Sulanjana
*Sundel Bolong
*Timun Mas
*Watu Gunung
*Wéwé Gombél

## Rujukan
Dargah Haji Ali

**Dargah Haji Ali** nyaéta masigit atawa *dargah* anu mibanda ajén sajarah sarta mangrupa simbul Islam pangkakoncarana di Mumbai, India. Dargah Haji Ali ngadeg di hiji pulo leutik di deukeut basisir Worli, bagéan kidul kota Mumbai. Ieu wangunan diadegkeun taun 1431 minangkana mah pikeun pangéling-éling Sayid Pir Haji Ali Shah Bukhari. Ieu wangunan mibanda ajén kaagamaan teu ngan saukur pikeun masarakat muslim hungkul, kitu ogé dipikareueus ku masarakat Hindu disabudeureunna, malah mah kiwari jadi tujuan wisata anu kawilang penting di Mumbai. Saéstuna ieu wangunan téh mangrupa komplék astana atawa monumén Sayid Pir Haji Ali Shah Bukhari, nu mana anjeunna téh mangrupa saurang sufi, Haji sarta sodagar beunghar nu asalna ti Uzbékistan, tuluy ngalanglang buana nika antukna mah tilar dunya sarta dimakamkeun di ieu dargah.

## Sajarah 
Dargah Haji Ali diadegkeun taun 1431 anu mana tujuanna nyaéta pikeun miéling saurang sodagar muslim anu beunghar, jenenganna Sayyed Pir Haji Ali Shah Bukhari, anu ngahibahkeun sakum hartana bandana saméméh jarah ka Mekah. Ieu Haji Ali téh asalna ti Bukhoro, nu kiwari nagara Uzbékistan, Haji Ali ngalanglang buana ti awal abad ka-15 nepi ka patengahan abad ka-15, nu antukna mah tumetep di India, perenahna mah di Mumbai kiwari.

Numutkeun dongéng nu sumebar, baheula Haji Ali kungsi manggihan awéwé nu keur ceurik balilihan di jalan sabari nyekel bejana kosong. Tuluy Haji Ali tumanya ngeunaan masalah naon nu nyababkeun ieu awéwé ceurik. Ngawalon ieu awéwé yén manéhna bakal dicarék ku salakina, lantaran manéhna teu kahaja geus mahékeun minyak anu dibawa na éta bejana sabab tikojot. Tuluy Haji Ali ménta ka éta awéwé supaya dianteur ka tempat manéhna mahékeun éta minyak. Di éta témpat, Haji Ali nojoskeun curukna kana taneuh, tuluy tina urut nojoskeun curukna téh ngaburial minyak dan minyak. Kacida bungahna éta awéwé laju minuhan bejanana ku minyak nu kaluar téa, sarta langsung balik.
Pura Penataran Sasih

**Pura Penataran Sasih** nyaéta salah sahiji Pura anu aya di Denpasar, leuwih jelasna nyaéta di Banjar Intaran, Désa Pejeng, Kacamatan Tampaksiring, Kabupatén Gianyar. Ngaran Pura Penataran Sasih téh dicokot tina hiji carita mitos. Ceuk carita mitos nu sumebar di masarakat, di Bali aya istilah nekara pajeng, nyaéta bulan anu lagrag ka bumi sarta nyaangan sabudeureunana beurang jeung peuting. Ku ayana éta kajadian, kaayaan jadi caang sarta jalma nu boga niat maling teu bisa ngalaksanakeun niatna, jalma nu boga niat maling téh ahirna ngiihan éta bulan, anu nepi ka ayeuna, éta bulan téh teu caang deui.

## Rujukan
Buruh migran

**Buruh migran** nyaéta buruh anu digawe di luareun tempat asalna, boh di jero negeri atawa di luar negeri. Dumasar Konvénsi Internasional Ngeunaan Panangtayungan Sakabéh Hak Buruh Migran jeung Para Anggahota Kulawargana. buruh migran téh nyaéta jalma nu nyieun kagiatan kulianeun di nagara nu lain nagara asalna.
Kolé

**Kolé**; *Musa Trogloditarum; fe’i banana* nyaéta tangkal nu asalna tina *genus musa*.

 Di Maluku nyebut cau kolé téh pisang tongkat langit, Papua New Guinea disebutna *Rimina; Utafan*
Di kapuloan Solomon diebutna *Warowaro*, Di kapuoan Fiji disebutna *Soaqa*, di Hawaii disebutna ''Borabora; Polapola; Mai'a Ha'ii''.
## Ciri mandiri
Tangkalna jangkung timimiti 3 – 10 méter, 
Cau kolé mah jantungna ‘’(Rumphius)’’jocong kaluhur, henteu kawas cau ilaharna ngeluk ka handap. Kulit buahna cau na ogé henteu kawas cau ilahar buleud, tapi cau kolé mah semu masagi opat.
Geutahna ogé béda jeung cau ilaharna, kelirna kayas ayogé nu semu gandaria, aya ogé nu semu beureum.Mangpaat cau kole, mujarab pikeun ngubaran panyakit konéng.

File:Pisang Tongkat Langit.jpg|Buah cau kolé 
File:Pisang Tongkat Langit geschält.jpg|Beunang mesék
File:Starr-140925-1935-Musa troglodytarum-Fei fruit bunch and thick stalk-Pali o Waipio Huelo-Maui (24615833384).jpg|Anyar ngala
File:Musa coccinea 8zz.jpg|Pentil rumégang

## Dicutat tina
Kasultanan Selacau

**Kasultanan Selacau atau Kasultanan Selacau Tunggul Rahayu** mangrupa hiji perkumpulan nu aya di Désa Cibungur, Kacamatan Parungponténg, Kabupatén Tasikmalaya, Jawa Barat. Diadegkeun ku Rohidin gumelar Sultan Patrakusumah VIII, nu ngaku katurunan ka-9 ti Raja Surawisesa jeung ngakukeun yén Kasultanan Selacau téh neruskeun Karajaan Pajajaran. 

## Tempo Ogé 
* Kasultanan Banten
* Karajaan Galuh

## Referensi
Rujak kanistrén

**Rujak kanitrén** nyaéta rujak nu disayagikeun mangsa upacara tingkeban sok disebut ogé tujuh bulanan.

Dagang rujak kanitrén téh salah sahiji upacara panutup, tina runtuyan upacara tingkeban.

## Dicutat tina
Stasion Tanahabang

**Stasion Tanahabang (THB)** (Aksara Sunda Baku: ) mangrupa stasion karéta api kelas gedé tipeu B anu pererahna di Kampung Bali, Tanah Abang, Jakarta Pusat. Stasion anu perenahna dina kaluhuran +9 métér ieu kaasup tina Daérah Operasi I Jakarta.

Stasion ieu diresmikeun dina tanggal 1 Oktobér 1899 ku parusahaan karéta api Hindia Walanda anu ngaranna Staatsspoorwegen Westerlijnen (SS-WL), sareng jeung pangopérasian jalur KA anyar Jakarta–Angké–Rangkasbitung. Stasion ieu pererahna di sabeulah wétan Kanal Banjir Barat jeung di kidul Sasak Layang Kalibaru. Wangunan asli stasion ini geus dibongkar jeung digantikeun sareng bentuk wangunan dua lantai sapertos kiwari sareng dilengkepan sasak nyebrang panumpang jeung eskalator.

Stasion ieu miboga génép jalur nyaéta jalur 2, 3, 5, jeung 6 kalawan sepur lurus. Stasion ieu ogé dilengkepan dipo lokomotip anu aya di sabeulah kalér stasion jeung nyambung langsung dina jalur 1.

Pererahna stasion anu aya di wétan Kanal Banjir Barat ngajadikeun stasion ieu mangrupa stasion karéta di Jakarta anu sering langganan banjir dina usum hujan.

## Layanan karéta api 
### KRL Commuter Line 
* *Green Line*
** Serpong *branch:* ti jeung tujuan Serpong
** Parungpanjang *branch*: ti jeung tujuan Parungpanjang
** Maja *branch:* ti jeung tujuan Maja
** Rangkas *branch*: ti jeung tujuan Rangkasbitung
* *Yellow Line*
** Bogor *branch*: tujuan Bogor jeung tujuan Jatinegara
** Depok *branch:* tujuan Dépok jeung tujuan Jatinegara
** Angké-Nambo *branch*: tujuan Angké jeung tujuan Bogor, Dépok, jeung Nambo

## Antarmoda pangrojong 
## Insidén 
* Dina bulan Januari 2007, aya banjir anu ngenganngan Stasion Tanahabang. Akibatna, jalur lalampahan KA kaganggu.
* Dina tanggal 10 Februari 2007 pukul 8.47, KA Ekonomi 906 Tanahabang-Rangkasbitung anjlok sabada bade mangkat ti Stasion Tanahabang. Kajadian éta lumangsung sabab sistem sinyal kereta karéta henteu fungsina leres kusabab banjir gedé anu aya di Jakarta sababaraha minggu saméméhna.
* Dina tanggal 31 Oktober 2008 pukul 9.55, 3 gerbong karéta api batu bara sareng nomor gapeka 2012 anjlok di Stasion Tanahabang. Paristiwa ieu disababkeun kalalaian masinis anu ngerem karéta di luhur wesel.
* Dina bulan Januari 2013, aya banjir anu ngenganngan Stasion Tanahabang. Akibatna, jalur lalampahan KA kaganggu.

## Galéri 

SAM 2243.jpg|Nalika lokomotip diesel hidraulik masih dines di Dipo Tanahabang
File:Stasiun Tanah Abang 1.JPG|Aktivitas panumpang

## Rujukan
Taman Sajarah Nasional Chaco Culture

**Taman Sajarah Nasional Chaco Culture** nyaéta hiji situs arkéologi anu perenahna di nagara bagian New Mexico, Amérika Sarikat. Tempat ieu mangrupa tempat mekarna kabudayaan urang Chacoan salila abad ka-10 nepi ka abad ka-13.

## Sajarah 
Tempat ieu mangrupa tempat mekarna budaya urang Chacoan ti mimiti taun 800-an sarta lumangsung nepi ka 300 taun. Kabudayaan urang Chacoan bisa kawilang maju di jamanna. Éta kabuktian ku gaya artsitékturna anu geus maju. Maranéhna nyieun gedong tina batu anu eusina mangratus-ratus kamar. Éta gedong jeung kamar-kamar téh geus dirancang ti mimiti. Ieu konstruksi téh malahan awét nepi ka mangabad-abad. 

Chaco jadi bagian ti taman nasional (minangka monumén nasional) di taun 1907 sarta ditetepkeun jadi Loka Warisan Dunya di taun 1987.

Kiwari, urang Indian Pueblo di New Mexico ngaku-ngaku jadi katurunan urang Pueblo Kuna anu nyieun paradaban di Chaco Canyon.

## Tapak arkéologi 
Di tempat ieu aya tapak arkéologi mangrupa wangunan-wangunan anu baheulana dijadikeun tempat upacara, tempat dagang, imah, sarta wangunan umum anu lianna. Anu unikna, ieu wangunan téh disusun ku batu-bata anu kawilang canggih. Tuluy konstruksina ogé anu geus bisa ngawangun babaraha undakan dina wangunan. Ieu nyirikeun yén paradaban urang Chacoan geus kawilang maju di jamanna.

Loba imah anu diwangun di Cacho Canyon, salah sahiji imah, anu kiwari diaranan "*Pueblo Bonito*", kamungkinan boga 600 kamar. Di Pueblo Bonito ogé aya nau disebut "*Great Kiva*" anu mangrupa rohangan gedé anu ngabuleud pikeun panglawungan jeung upacara. Pueblo Bonito ogé kaasup crypts anu nampung leuwih ti 100 astana.

## Masalah lingkungan 
Sanajan geus ditetepkeun jadi Loka Warisan Dunya, angger baé teu bisa ngalindungan Chaco Canyon tina tekanan pangwangunan. Kamari-kamari, *fracking*, pangeboran minyak atawa gas di handap taneuh diijinan pikeun dilakukeun di deukeut Chaco Canyon. Urang Navajo nolak kaputusan ieu ku sabab bakal aya pencemaran anu disababkeun ku fracking anu dampakna ka taman sajarah jeung urang-urang di sabudeureunana.

## Tingali ogé 
* Taman sajarah
* Taman nasional

## Rujukan
Stasion Karét

**Stasion Karét (KAT)** (Aksara Sunda Baku: ) mangrupa stasion karéta api kelas III/leutik anu pererahna di Tanah Abang, Jakarta Pusat. Stasion anu pererahna dina kaluhuran +11 métér ieu kaasup tina Daérah Operasi I Jakarta jeung ngan ngalayanan ruteu KRL Commuter Line. Stasion ieu ramai dina isuk jeung poé sore sabab dina éta jalma balik ti kantor/sakola/kampus mararehna. Stasion ieu ogé ramai sabab stasion ieu disabudeureunna lobana kantor.

Stasion ieu miboga 2 jalur karéta api. Ka arah wétan stasion ieu, saacan Stasion Sudirman, aya Stasion Sudirman Baru (BNI City) anu ngan digunakeun pikeun KRL bandara.

## Layanan karéta api 
### KRL Commuter Line 
* *Yellow Line*
** (Dépok *branch*), tujuan Dépok jeung tujuan Jatinegara
** (Bogor *branch*), tujuan Bogor jeung tujuan Jatinegara
** (Angké *branch*), tujuan Angké jeung tujuan Bogor
** (Nambo *branch*), tujuan Nambo jeung tujuan Angké

## Antarmoda pangrojong 
## Rujukan
Stasion Sudirman Baru

**Stasion Sudirman Baru (SDB)** (ogé disebut **Stasion BNI City (BNC)**) (Aksara Sunda Baku: ) (Basa Jawa: , *Sêtasiyun Sudirman Baru*) nyaéta stasion karéta api kelas II anu pererahna di Jalan Tanjung Karang No.1, Kebon Melati, Tanah Abang, Jakarta Pusat. Stasion ieu kaasup tina Daérah Operasi I Jakarta jeung ngan ngalayanan eureunna KRL ARS Bandara Soekarno-Hatta. Stasion ieu miboga dua jalur karéta api anu kaduana mangrupa sepur lurus.

Mimitina stasion ieu dibere ngaran Sudirman Baru sabab letakna aya di pinggir Jalan Jenderal Sudirman. Hartina, ngaran stasion ieu kudu dibedakeun sareng Stasion Sudirman anu ngan ngalayanan rute KRL/Commuter Line. Bank BNI, PT KAI, jeung PT Railink geus disatujuan ngaran stasion ieu kalawan **BNI City** kalawan strategi tina ngawujudkeun sinergi antar badan usaha milik negara. Jadi, BNI turut sarta ngaolah stasion ieu sareng PT Railink jeung PT KAI. Di stasion ieu, BNI sadiakeun fasilitas panunjang nyaéta ATM jeung mesin tikét.

Stasion éta geus ngalayanan panumpang ti tanggal 26 Desember 2017 jeung diresmikeun dina tanggal 2 Januari 2018. Diharapkeun sareng aya stasion ieu bakal digampangkeun mobilitas panumpang bandara, boh ti Bandara Soekarno-Hatta boh ti Jakarta jeung Tangerang.

## Layanan karéta api 
ARS Bandara Soekarno-Hatta, tujuan Bandara Soekarno-Hatta jeung tujuan Manggarai

## Jadwal karéta api 
Ieu jadwal karéta api panumpang anu eureun di Stasion Sudirman Baru **per 1 Desember 2019 (sesuai Gapeka 2019).**

ARS Bandara Soekarno-Hatta (aya unggal 30 menit sakali sareng waktu eureunna rata-rata 2 menit)

* tujuan Bandara Soekarno-Hatta (BST), miang mimiti jam 04.49 (KA 601/602) dugi ka anu akhir jam 21.49 (KA 731/732)
* tujuan Manggarai (MRI), miang mimiti jam 06.40 (KA 609/610) dugi ka anu akhir jam 23.40 (KA 739/740)

## Insidén 
Dina tanggal 5 Pébruari 2018, stasion ieu ditutup samentara nginget kajadian longsor di sabudeureunna bandara anu ngakibatkeun KRL Railink Basoetta berhenti beroperasi samentara. Dina 8 Pébruari 2018, stasion ieu dibuka deui ngalayanan KRL Railink Basoetta sareng wates gancang di titik longsor sapanjang 100 m.

## Galeri 

File:Stasiun BNI City.jpg|Interior stasion
File:Stasiun BNI City Outside.jpg|Ditingali ti Jalan Jenderal Sudirman dina poé peuting.
File:TM 6133F at BNI City Station, Jakarta.jpg|KRL Commuter Line liwatan langsung Stasion BNI City.

## Rujukan